Χένρι Πέρσι, 2ος βαρόνος του Πέρσι

Ο Χένρι Πέρσι, 9ος βαρόνος των Πέρσι και 2ος βαρόνος των Πέρσι του Άλνουικ (1298 - 1352) Άγγλος ευγενής από την Οικογένεια Πέρσι ήταν γιος του Χένρι Πέρσι, 1ου βαρόνου του Πέρσι και της Ελεονώρας Φιτς Άλαν, κόρης του Ριχάρδου Φιτς Άλαν, 7ου κόμη του Αρουντέλ και αδελφής του Ριχάρδου Φιτς Άλαν, 8ου κόμη του Αρουντέλ.Tate, George, The History of the Borough, Castle, and Barony of Alnwick, Vol.1, (Henry Hunter Blair, 1866), 118.
Ο Χένρι Πέρσι ήταν 16 ετών όταν πέθανε ο πατέρας του και o Τζων ντε Φέλτον έγινε κηδεμόνας της βαρονίας. Ο Εδουάρδος Β΄ της Αγγλίας παραχώρησε στον Χένρι τα εδάφη του Πάτρικ Δ΄, κόμητος του Μαρς.Tate, 118.
Το 1322 έγινε κυβερνήτης στο κάστρο του Πίκερινγκ και στην πόλη και το κάστρο του Σκάρμπορω, στέφτηκε ιππότης στην Γιορκ.Tate, 119.
Ο Χένρι συμμάχησε με άλλους βαρόνους που ζητούσαν από τον Εδουάρδο Β΄ να απομακρύνει τους Ντεσπένσερ. Μετά την καταστροφική ήττα από τους Σκωτσέζους ο Χένρι σε συνεργασία με τον Ουίλιαμ Ζουτσ διαπραγματεύτηκε την αντιδημοφιλή Συνθήκη του Εδιμβούργου - Νορθάμπτον ανάμεσα στους Άγγλους και τους Σκωτσέζους που καταργήθηκε σε πέντε χρόνια.Tate, 121.

Ο Εδουάρδος Γ΄ της Αγγλίας τον διόρισε στο βασιλικό συμβούλιο (1327) και του έδωσε την βίλα και το κάστρο του Σκίπτον, ο Εδουάρδος Γ΄ του έδωσε επίσης το κάστρο και την βαρονία του Γουάρκγουορθ (1328). Συμμετείχε στην πολιορκία του Ντάνμπαρ, στην μάχη του Χάλιντον Χιλ και διορίστηκε Κοντόσταυλος στο Μπέργουικ-απόν-Τουίντ.Lanercost, p282
Ο Χένρι Πέρσι διοίκησε την αριστερή πτέρυγα των Άγγλων στην  Μάχη του Νέβιλ.Tate, 124.

Οικογένεια

Με την σύζυγο του Ιντονία, κόρη του Ρόμπερτ ντε Κλίφορντ, 1ου βαρόνου του Κλίφορντ απέκτησε :Tate, 130.
 Χένρι Πέρσι, 3ος βαρόνος του Πέρσι
 Θωμάς Πέρσι, επίσκοπος του Νόριτς
 Ρογήρος
 Ματθίλδη Πέρσι, παντρεύτηκε τον Ιωάννη Νέβιλ, 3ο βαρόνο των Νέβιλ του Ρέμπι
 Ελεονώρα Πέρσι, παντρεύτηκε τον Τζων Φίτσυάλτερ, 3ο βαρόνο του Φίτσυάλτερ (1315 - 1361)Richardson II 2011, p. 210.
 Ισαβέλλα Πέρσι, παντρεύτηκε τον Σερ Γουίλλιαμ ντε Άτον, 2ο λόρδο του Άτον με τον οποίο απέκτησε μια κόρη την Αικατερίνη Άτον. Ο γιος της Αικατερίνης Άτον παντρεύτηκε την Ματθίλδη Φιτσούγ, κόρη του Χένρι Φιτσούγ, 3ου βαρόνου του Φιτσούγ.Douglas Richardson, , Kimball G. Everingham,. Magna Carta ancestry : a study in colonial and medieval families, Volume II (2nd ed.). Salt Lake City, UT.: Douglas Richardson. pp. 125–126.
 Μαργαρίτα, παντρεύτηκε σε πρώτο γάμο (1340) τον Σερ Ρόμπερτ ντε Ούμφραβιλ του Πάλλεθορπ στην Γιορκ. Παντρεύτηκε σε δεύτερο γάμο (1368) τον Σερ Γουίλλιαμ ντε Φερρέρ (1332 - 1370) γιο του Χένρι Φερρέρ και της Ισαβέλλας ντε Βερντέν. Η Μαργαρίτα πέθανε στο Έσσεξ (1375).The Genealogist, New Series 26 (1910) page 199: 24–26 G.E. Cokayne, with Vicary Gibbs; The Complete Peerage of England, Scotland, Ireland, Great Britain, and the United Kingdom, 2000; Publication: Name: Alan Sutton Publishing, 1910-1959; Location: Gloucester, U.K; Date: 2000; Page: V:348-51

Το 1329 ίδρυσε ιερό για να γιορτάσει την θεία αποστολή της ψυχής της.Tate, 128.

Παραπομπές 		

Πηγές
Brenan, Gerald, A History of the House of Percy IIvols. London 1902.
Lanercost Chronicle, trans. & ed. Maxwell, Sir Herbert. Glasgow 1913.
Richardson, Douglas (2011). Magna Carta Ancestry: A Study in Colonial and Medieval Families, ed. Kimball G. Everingham. II (2nd ed.)
Tate, George, The History of the Borough, Castle, and Barony of Alnwick, Vol.1, Henry Hunter Blair, 1866.

Κατηγορία:Οικογένεια Πέρσι